אני מקווה שסמינר החורף הזה יוכל לתרום לכישורים האקדמאיים שלי כמו גם לידע הממשי שנצרך עד מאוד לשני תחומי המחקר שלי.

הציר שבו התהוותה הקודיפיקציה בעת החדשה המוקדמת ביחד עם הופעת הדפוס הינו קריטי להבנת חיבוריו ודרכו ההלכתית הכבירה של ר' משה איסרליש כמו גם על השפעתו הקודיפיקטורית וריטואלית על כל המרחב האשכנזי מנקודה זו ואילך.

הצורה שבה קראו את הטקסט הרמ"א ובני תקופתו ובה בעת כתבו טקסטים והכינו אותם לדפוס חשובה מאוד למחקר שלי, היכולת לעקוב אחרי כור ההיתוך של התהוות הטקסט הינו קריטי להבנת תהליכי תרבות מוקדמים של השדה ההלכתי והשפעתו הכה מהירה בשדה ההלכתי של העת החדשה המוקדמת ואני מקווה מאוד להתרם על ידי סמינר חורף זה בתחומים אלו.

כמובן שההיסטוריה הסמוכה והנראית לעין שקדמה לרמ"א שאני מקווה שגם בה יעסוק סמינר זה הינה חשובה לשדה המחקר שלי.

בה בעת אני מקווה שהבנה מקיפה של התהוותם של מסמכים באופן כללי, תוכל לתרום להבנה של הצורה שבה תקנות נעשו נכתבו נשמרו והשתכללו במשך הדורות החל מהעת החדשה המוקדמת ואילך.

התקנות והפנקסים מהווים ז'אנר טקסטואלי מיוחד וחשוב במחקר של ההיסטוריה של עם ישראל, והתהוות הטקסט הספר הכתיבה והדפוס יכולים לתרום באופן משמעותי להבנת הצורה שבה נכתבו תקנות פנקסים כמו גם לצורה שבה הם נתקבלו, בעזרת הדפוס.